laion/Wikipedia-Exotic huggingface dataset:
ჯონ პოსტელი

ჯონათან ბრიუს პოსტელი (ინგლ. Jonathan Bruce Postel; დ. 6 აგვისტო, 1943, ალტადენა, კალიფორნია, აშშ — გ. 16 ოქტომბერი, 1998, სანტა-მონიკა, კალიფორნია, აშშ) — ამერიკელი მეცნიერი ინფორმაციული ტექნოლოგიების დარგში, ინფორმაციულ მეცნიერებათა ინსტიტუტის მკვლევარი. დაამთავრა კალიფორნიის უნივერსიტეტი, სადაც მიიღო ინჟინრის ბაკალავრისა (1966) და მაგისტრის (1968) წოდება. 1974 წელს მიიღო კომპიუტერულ მეცნიერებათა ფილოსოფიის დოქტორის ხარისხი. ჯონ პოსტელი ინტერნეტში გამოყენებული ყველა ადრეული ქსელური სტანდარტების (პროტოკოლების) ძირითადი შემქმნელი იყო (IP, ICMP, TCP, UDP, Telnet, FTP, DNS). მონაწილეობა აქვს მიღებული ორასზე მეტ RFC-ს შექმნაში. ხელმძღვანელობდა ორგანიზაციას „Internet Assigned Numbers Authority“ (IANA). 1973 წლის სექტემბრამდე პოსტელი მუშაობდა ARPANET-ში. ის ეხმარებოდა ელიზაბეტ ფეინლერის შექმნილ ქსელური ინფორმაციის ცენტრს. შემდეგ გადავიდა MITRE Corporation-ში. 1977 წლიდან მუშაობდა სამხრეთ კალიფორნიის უნივერსიტეტთან არსებულ ინფორმაციულ მეცნიერებათა ინსტიტუტში მეცნიერ-მკვლევარად. ჯონ პოსტელი გარდაიცვალა 1998 წლის 16 ოქტომბერს გულზე გადატანილი ოპერაციის შემდგომი გართულების გამო. ჯონ პოსტელის ხსოვნის უკვდავსაყოფად მისი სახელი ეწოდა სამხრეთ კალიფორნიის საინფორმაციო მეცნიერებების უნივერსიტეტთან არსებულ ცენტრს და დაწესდა მისი სახელობის ყოველწლიური პრემია. ვინტონ სერფმა მისი ნეკროლოგი დაწერა და გამოაქვეყნა, როგორც RFC 2468 დოკუმენტი პოსტელის და მისი შემოქმედების ხსოვნის პატივსაცემად. 2012 წელს ჯონ პოსტელი შეიყვანეს ინტერნეტის დიდების დარბაზში. 2016 წელს დომენების რეესტრის შენობას ნორმანდიის კუნძულებზე მიენიჭა მისი სახელი. ინტერნეტის დიდების დარბაზი ინტერნეტის პიონერები ARPANET ჯონ პოსტელის პრემია INTERNET HALL of FAME დაარქივებული 2019-09-08 საიტზე Wayback Machine. ↑ http://www.nndb.com/lists/508/000063319/ ↑ http://opensource.apple.com/source/misc_cmds/misc_cmds-18/calendar/calendars/calendar.birthday ↑ https://news.usc.edu/9865/Jon-Postel-Internet-Pioneer-Dies-at-55/ ↑ http://www.opensource.apple.com/source/misc_cmds/misc_cmds-31/calendar/calendars/calendar.birthday ↑ http://www.usc.edu/dept/pubrel/trojan_family/spring99/Postel/postel.html ↑ http://onlinelibrary.wiley.com/doi/10.1111/j.1468-0491.2009.01455.x/pdf ↑ http://www.huffingtonpost.com/jeanchristophe-nothias/internet-governance_b_3435812.html ↑ http://www.tandfonline.com/doi/pdf/10.1080/01972240290074959 ↑ http://www.washingtonpost.com/blogs/the-switch/wp/2014/12/19/hackers-are-going-after-the-internets-very-infrastructure-heres-why-that-matters/ ↑ V. Cerf I REMEMBER IANA — IETF, 1998. — 4 p. — doi:10.17487/RFC2468 <a href="https://wikidata.org/wiki/Track:Q47468296"></a><a href="https://wikidata.org/wiki/Track:Q217082"></a> ↑ https://www.internethalloffame.org/inductee/jon-postel/ ↑ Jon Postel Biography ↑ USC Memorial Tribute for Jonathan B. Postel. ↑ Vint Cerf. (October 1998) I remember IANA. RFC 2468. ციტირების თარიღი: 2022-03-28. ↑ დაარქივებული ასლი. დაარქივებულია ორიგინალიდან — 2022-04-07. ციტირების თარიღი: 2022-03-28. ↑ https://www.iana.org/domains/root/db/gg.html ↑ https://www.iana.org/domains/root/db/je.html
თამარ ბურჯანაძე

თამარ ბურჯანაძე (დ. 1 ივლისი, 1920, თბილისი — გ. 21 ივნისი, 2000) — ქართველი პედაგოგი, ფილოლოგი, ქართული ენისა და ლიტერატურის მეთოდგაერთიანებების ხელმძღვანელი. 1942 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1943 წელს მუშაობა დაიწყო თბილისის ქალთა მე–7 სკოლაში დაწყებითი კლასების მასწავლებლად. 1945 წლიდან იყო ქართული ენისა და ლიტერატურის მასწავლებელი თბილისის ვაჟთა მე–7 სკოლაში. 1954 წლიდან მუშაობდა თბილისის ივანე ჯავახიშვილის სახელობის 53–ე საშუალო სკოლაში ქართული ენისა და ლიტერატურის მასწავლებელად. მისი პედაგოგიური წერილები ქვეყნდებოდა ქართულ ჟურნალ–გაზეთებში. თამარ ბურჯანაძე — საქართველოს ბიოგრაფიული ლექსიკონი
ლელა ხაჩიძე

ლელა ხაჩიძე (დ. 10 თებერვალი, 1957, გორი) — ქართველი მეცნიერი, ფილოლოგი, ფილოლოგიის მეცნიერებათა დოქტორი, პროფესორი. 1979 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. მუშაობდა კორნელი კეკელიძის სახელობის ხელნაწერთა ინსტიტუტში, შემდგომ შოთა რუსთაველის სახელობის ქართული ლიტერატურის ინსტიტუტის წამყვან მეცნიერ-თანამშრომლად, სულხან-საბა ორბელიანის სახელობის თბილისის სახელმწიფო პედაგოგიური უნივერსიტეტის ქრისტიანული კულტურის ისტორიის კათედრის გამგედ. სადისერტაციო თემა — „ეფრემ მცირის ჰიმნოგრაფიული მემკვიდრეობა“, დაიცვა 1995 წელს. ლელა ხაჩიძე — საქართველოს ბიოგრაფიული ლექსიკონი
აკაროლოგია

აკაროლოგია — მეცნიერება, რომელიც შეისწავლის ტკიპების სისტემატიკას, ბიოლოგიას და მათ როლს სახალხო მეურნეობაში და ადამიანის ჯანმრთელობაში.
თიმისვალოსმანლის ხიდი

თიმისვალოსმანლის ხიდი — ხიდი თურქეთში, მდინარე ფორტუნას მარცხენა მხარეს მდებარე სოფელ თიმისვალოსმანლიში, არდაშენიდან 10,5 კმ-ში. იგი დღემდე საკმაოდ კარგადაა შემონახული. ხიდი ორთაღიანია, ნაგებობის ძირითადი თაღი რამდენადმე კოლოფა თაღის ფორმას იმეორებს. ხიდის მცირე თაღი ნახევარწრიული ფორმისაა. თაღების რკალისთვის განკუთვნილი მოგრძო ფორმის ქვები საგულდაგულოდაა დამუშავებული. ხიდს სავალი გზის ორივე მხარეს შემორჩენილი აქვს ძველი, კარგად დამუშავებული ქვებისაგან შედგენილი მოაჯირი. სასიარულო ბილიკი ქვის ფილებითაა მოგებული. ხიდს ორივე თაღის ქუსლებში შექმნილი აქვს წყვილ-წყვლი ქარგლის ბუდეები. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 75 ISBN 978-9941-0-6458-6.
მიკრონის ხიდი

მიკრონის ხიდი — ხიდი თურქეთში, მდებარეობს აიდერის ხეობაში. ხიდის თაღი ნახევარწრიული ფორმისაა. მისი ბოლოები კლდოვან ქანზე ამოყვანილ ბურჯებს ეფუძნება. თაღის რკალისათვის განკუთვნილი მოგრძო ფორმის ქვები ძალიან კარგადაა დამუშავებული. ხიდს აქვს ბორდიურებიც, რომელიც ასევე თლილი ქვებითაა გამართული. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 76 ISBN 978-9941-0-6458-6.
გეორგ ბიუხნერის პრემია

გეორგ ბიუხნერის სახელობის პრემია (გერმ. Georg-Büchner-Preis) — გერმანულენოვან ლიტერატურაში ყველაზე პრესტიჟული ჯილდო, რომელიც დაფუძნდა მწერლისა და დრამატურგის — გეორგ ბიუხნერის პატივსაცემად. პრემია ყოველწლიურად გადაეცემათ გერმანულ ენაზე მოღვაწე ავტორებს, „რომლემაც თავიანთი გამორჩეული შემოქმედებით მნიშვნელოვანი წვლილი შეიტანეს თანამედროვე გერმანული კულტურული ცხოვრების ჩამოყალიბებაში.“ პრემია 1923 წელს გეორგ ბიუხნერის პატივსაცემად დაფუძნდა და თავდაპირველად იგი ძირითადად ვიზუალური ხელოვნების წარმომადგენლებს, პოეტებს, მსახიობებს და მომღერლებს გადაეცემოდათ. 1951 წლიდან პრემიის ლაურეატები მხოლოდ ლიტერატურის სფეროს წარმომადგენლები ხდებიან და მას ენისა და მხატვრული სიტყვიერების გერმანული აკადემია გასცემს. 2002 წლიდან პრემიის საპრიზო ფონდს 20 ათასი ევრო შეადგენს. გეორგ ბიუხნერის პრემია ხშირად მომავალი პოტენციური გერმანულენოვანი ნობელიანტი მწერლის გამოსავლენ ინდიკატორად ითვლება. გეორგ ბიუხნერის პრემიის ხუთ ლაურეატს: გიუნტერ გრასს, ჰაინრიხ ბიოლს, ელიას კანეტს, პეტერ ჰანდკესა და ელფრიდე იელინეკს — ჯილდოს მიღების შემდგომ წლებში მიენიჭათ ნობელის პრემია ლიტერატურაში. მაქს ფრიში (1958, შვეიცარია) ინგებორგ ბახმანი (1964, ავსტრია) გიუნტერ გრასი (1965, გერმანია) ჰაინრიხ ბიოლი (1967, გერმანია) თომას ბერნჰარდი (1970, ავსტრია) ელიას კანეტი (1972, ბულგარეთი) პეტერ ჰანდკე (1973, ავსტრია) კრისტა ვოლფი (1980, გერმანია) ფრიდრიხ დიურენმატი (1986, შვეიცარია) ვოლფ ბირმანი (1991, გერმანია) ელფრიდე იელინეკი (1998, ავსტრია) Georg-Büchner-Preis დაარქივებული 2014-06-30 საიტზე Wayback Machine. , ოფიციალური საიტი ↑ Georg-Büchner-Preis. Translated from Deutsche Akademie für Sprache und Dichtung. დაარქივებულია ორიგინალიდან — 30 ივნისი 2014. ციტირების თარიღი: 31 May 2012 ↑ Georg-Büchner-Preis. Deutsche Akademie für Sprache und Dichtung. დაარქივებულია ორიგინალიდან — 30 ივნისი 2014. ციტირების თარიღი: 31 May 2012
პილილია

პილილია (ოფიციალურად პილილიის მუნიციპალიტეტი; ტაგალ. Bayan ng Pililla) ― პირველი კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 71 535 ადამიანს შეადგენს. მოიცავს 9 ბარანგაის. ვიკისაწყობში არის გვერდი თემაზე: პილილია Pililla Profile at PhilAtlas.com Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Pililla: Average Temperatures and Rainfall. Meteoblue. ციტირების თარიღი: 11 May 2020
სან-მატეო (რისალი)

სან-მატეო (ოფიციალურად სან-მატეოს მუნიციპალიტეტი; ტაგალ. Bayan ng San Mateo) ― პირველი კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 273 306 ადამიანს შეადგენს. მოიცავს 15 ბარანგაის. ვიკისაწყობში არის გვერდი თემაზე: სან-მატეო (რისალი) ოფიციალური საიტი San Mateo Profile at PhilAtlas.com Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ San Mateo: Average Temperatures and Rainfall. Meteoblue. ციტირების თარიღი: 11 May 2020
ტანაი (რისალი)

ტანაი (ოფიციალურად ტანაის მუნიციპალიტეტი; ტაგალ. Bayan ng Tanay) ― პირველი კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 139 420 ადამიანს შეადგენს. მოიცავს 20 ბარანგაის. ვიკისაწყობში არის გვერდი თემაზე: ტანაი (რისალი) ოფიციალური საიტი Tanay Profile at PhilAtlas.com TanayGeographic.com: Contains images of Tanay, a phone directory, and other information დაარქივებული 2012-04-30 საიტზე Wayback Machine. Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Tanay, Rizal Climatological Normal Values. Philippine Atmospheric, Geophysical and Astronomical Services Administration. ციტირების თარიღი: 18 October 2018 ↑ Tanay, Rizal Climatological Extremes. Philippine Atmospheric, Geophysical and Astronomical Services Administration. ციტირების თარიღი: 18 October 2018
ტერესა (რისალი)

ტერესა (ოფიციალურად ტერესას მუნიციპალიტეტი; ტაგალ. Bayan ng Teresa) ― მეორე კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 64 072 ადამიანს შეადგენს. მოიცავს 9 ბარანგაის. ვიკისაწყობში არის გვერდი თემაზე: ტერესა (რისალი) Teresa Profile at PhilAtlas.com Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Teresa: Average Temperatures and Rainfall. Meteoblue. ციტირების თარიღი: 11 May 2020.
აგდანგანი

აგდანგანი (ოფიციალურად აგდანგანის მუნიციპალიტეტი; ტაგალ. Bayan ng Agdangan) ― მეხუთე კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 12 764 ადამიანს შეადგენს. მოიცავს 12 ბარანგაის. Agdangan Profile at PhilAtlas.com Philippine Census Information ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Agdangan: Average Temperatures and Rainfall. Meteoblue. ციტირების თარიღი: 21 January 2020
ქოფრიჯუს ხიდები

ქოფრიჯუს ხიდები — ხიდები თურქეთში, რომელიც მდებარეობდა მაკრიალიდან, შესაბამისად 6 და 7 კილომეტრის დაშორებით სამხრეთ-აღმოსავლეთით. ერთ-ერთ მათგანის თავზე ბეტონის თანამედროვე ჰორიზონტალური ხიდია აღმართული. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 63 ISBN 978-9941-0-6458-6.
აზლაღის ხიდი

აზლაღის ხიდი — არქიტექტურული ძეგლი თურქეთში. ქემალფაშიდან (ყოფ. მაკრიალი) 2,5 კმ-ის დაშორებით. ქემალფაშა-რიზეს ტრასიდან მარცხნივ, სოფელ აზლაღაში. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 64 ISBN 978-9941-0-6458-6.
ფილატოვ-ლუგი (მოსკოვის მეტრო)

ფილატოვ-ლუგი (რუს. Филатов Луг) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
პროქშინო (მოსკოვის მეტრო)

პროქშინო (რუს. Прокшино) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ოლხოვაია (მოსკოვის მეტრო)

ოლხოვაია (რუს. Ольховая) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
კომუნარკა (მოსკოვის მეტრო)

კომუნარკა (რუს. Коммунарка) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
კაპარჭინა (მრავალმნიშვნელოვანი)

კაპარჭინა შეიძლება აღნიშნავდეს: კაპარჭინა — თევზის სახეობა კაპარჭინა — მდინარე საქართველოში
ჩავუშლუს ხიდი

ჩავუშლუს ხიდი — თაღოვანი ხიდი თურქეთში, მდინარეების სუბაშისა და ჩავუშლუს შეერთების ადგილიდან 20 მ-ის მოშორებით. უკანასკნელ ხანს აქ ახალი, თანამედროვე ხიდი გაუმართავთ, რომელიც გადაფარავს ძველი ხიდის სავალ ნაწილს, მაგრამ მათ შორის გარკვეული მანძილია დატოვებული. მისი სიგრძე დაახლოებით — 11 მ-ია, ხოლო სიმაღლე წყლის ზედაპირიდან — 8,5 მ. ხიდის თაღის მარცხენა ფუძე უშუალოდ კლდეს ებჯინება,ხოლო მარჯვენა თაღის ფუძე საგანგებოდ ამოკვეთილ კლდოვან ბუდეში ეშვება. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 65 ISBN 978-9941-0-6458-6.
იუჯეჰისარის ხიდი

იუჯეჰისარის ხიდი — ხიდი თურქეთში, მდინარე ჰემშილდერეს მარჯვენა შენაკადის, მელესკურის წყლის ბოლო მონაკვეთში. ხიდი განახლებულია. თაღი ნახევარწრიულია, სიგრძე — 23,4 მ., სიგანე - 2,90 მ. ხიდს ბურჯებში ორივემხარეს ორ-ორი ფოსო აქვს. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 77 ISBN 978-9941-0-6458-6.
ერთენიზის ხიდი

ერთენიზის ხიდი — ხიდი თურქეთში, ჩაიელის აუზის ერთ-ერთი შენაკადის, ჰავიარდერესის ხეობაში, სოფელ ერთენიზში. ის საკმაოდ კარგადაა შემონახული. ხიდს აქვს ნახევარწრიული თაღი, რომელიც გამართულია კარგად დამუშავებული მოგრძო ფორმის ქვების ერთი რიგით. ხიდს აქვს თავსართი. მისი სიგრძე — 32 მ, სიგანე — 2,20 მ. ნაგებობა შედარებით მოგვიანო პერიოდის ჩანს. სავალ ნაწილს გვერდით აქვს მოგვიანო პერიოდში დაშენებული მოაჯირი. მოგვიანებით იგი, ადგილობრივ მცხოვრებლებს დაუსაფეხურებიათ. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 81 ISBN 978-9941-0-6458-6.
პალეარქტიკის ოლქი

პალეარქტიკის ოლქი ან პალეარქტიკა — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს ევროპას, ჩრდილოეთ აფრიკასა და აზიის უმეტეს ნაწილს (გარდა ტროპიკული მხარისა). დამახასიათებელია გარეული ცხვრები (ანუ მუფლონები), გარეთხები, ირმები, სელევინიები, ნაირგვარი ხოხბები, ოთხთითა ტრიტონი და სხვა. ბ. ყურაშვილი, „უხერხემლოთა ზოოლოგია“, გვ. 28, თბ., 1973
შიუნგიულიუ (პოსოფის რაიონი)

შიუნგიულიუ (თურქ. Süngülü) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 102 კილომეტრში, ხოლო რაიონის ცენტრ პოსოფიდან 21 კილომეტრში. 2019 წლის მონაცემებით სოფელში 501 ადამიანი ცხოვრობს. სოფლის ძველი ისტორიული, ქართული სახელწოდებაა არილა. ↑ Süngülü Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof SÜNGÜLÜ Köy Nüfusu (თურქული). ციტირების თარიღი: 28 Nisan 2020. ↑ Defter-i Mufassal-i Vilayet-i Gürcistan (Gürcüce ve Osmanlıca), (Yayıma hazırlayan) Sergi Cikia, Tiflis, 1941-1958, 3 cilt, 1. Cilt, s. 329.
ნატალია შალიკოვა

ნატალია შალიკოვა (დ.1815, 2 თებერვალი, მოსკოვი — გ. 10 ივლისი, 1878, მოსკოვი) — ქართველი წარმოშობის რუსი მწერალი. მისი დიდი პაპა, თავადი ედიშერ შალიკაშვილი, შვილებთან, დავითთან და დემეტრესთან ერთად 1724 წელს ქართლის მეფე ვახტანგ მეექვსეს გაჰყვა რუსეთში. ნატალიას მამა, მწერალი პეტრე შალიკოვი, დემეტრე შალიკაშვილის შვილიშვილი იყო. პეტრეს ცოლად ჰყავდა გარუსებული გერმანელი, მაღალი არიტოკრატიის წარმომადგენელი, ალექსანდრა თევდორეს ასული ლეისნაუ. მათ შეეძინათ ოთხი შვილი: გიორგი, ანდრია, სოფიო და ნატალია.პეტრე შალიკაშვილის ოჯახში იკრიბებოდნენ იმდროინდელი მოსკოვის ცნობილი ადამიანები, მწერლები და პოეტები. პატარა ნატალია სტუმრებს აოცებდა თავისი პოეტური ნიჭით. ის ექსპრომტად თხზავდა ლექსებს, ერთი მოსმენით იზეპირებდა ავტორთა მიერ წაკითხულ პოეტურ ნაწარმოებებს და მათ ქებას იმსახურებდა. ნატალია შალიკაშვილის სახელს ხშირად ვხვდებით XIX საუკუნის მეორე ნახევრის რუსულ ლიტერატურაში. მწერალი ტატიანა პასეკი თავის წიგნში - „შორეული წარსულიდან“ იგონებს: „როცა მე დავაპირე ჟურნალის გამოცემა, დიდი მოკრძალებით ვთხოვე თავადის ასულს, ქალბატონ ნატალია შალიკოვას, ჩვენს შესანიშნავ პოეტსა და მწერალს, ყოფილიყო ჟურნალის საპატიო თანამშრომელი. ნატალია შალიკოვა გახლდათ ყველაზე კეთილშობილი, პატიოსანი, სულდიდი და ზნემაღალი ადამიანის, საუკეთესო ლიტერატორისა და თავდადებული ჟურნალისტის, დიახ, თავდადებული და ჩვენთვის მისაბაძი ჟურნალისტის, სამაგალითო რედაქტორისა და ბოლოს ისევ დიდებული ადამიანის - პეტრე შალიკოვის უმცროსი ქალიშვილი. ნატალიას არისტოკრატიული სილამაზე მოსკოვის უმაღლესი საზოგადოების ყურადღების ცენტრში იდგა“... საზოგადოების ყურადღება მიიპყრო, ასევე, ნატალია შალიკოვას მოთხრობებმა და რომანებმა: „ელენე“, „ოჯახური სცენები“, „ყველაფერი სიკარგისათვის“ (სამივე დაბეჭდილია „რუსკი ვესტნიკის“ 1855 წლის, მე-2, მე-10 და მე-12 ნომრებში). მწერლის მიერ გამოქვეყნებული თოთხმეტი ნაწარმოებიდან გამოირჩევა რომანები - "ორი და" და "ლუკმა პურისათვის". მიუხედავად იმისა, რომ ნატალია შალიკაშვილი უმაღლეს არისტოკრატიულ წრეს ეკუთვნოდა, მისი მხატვრული ნაწარმოებები ეხება იმდროინდელი არისტოკრატიის უაზრო, ქარაფშუტულ და გარყვნილ ცხოვრებას, ადამიანების ჩამორჩენილ აზროვნებას. ავტორი გაბედულად ებრძვის მაღალ ფენებში გამეფებულ სიმახინჯეებს, თუმცა ვერ ხედავს მდგომარეობიდან გამოსვლის გზებს. მწერალი ქალის თხზულებები პროგრესულად მოაზროვნე საზოგადოების მოთხოვნებს აკმაყოფილებდა და ეხმაურებოდა. 1858 წლის „რუსკი ვესტნიკის“ №17-სა და №18-ში დაბეჭდილ მოთხრობაში - „თავისუფალი არჩევანი“, ნატალია შალიკაშვილმა შექმნა ტიპი ქალიშვილისა, რომელიც საუკეთესოდ იყო აღზრდილი. ავტორმა თავისი განათლებული გმირი ქალი მოახვედრა მაღალი საზოგადოების ბნელ, გაუნათლებელ წრეში, დაგვიხატა მისი სულიერი განცდები და ის ზემოქმედება, რომელიც მან მოახდინა გარშემო მყოფ ადამიანებზე. სიკვდილამდე ორი წლით ადრე, 1876 წელს, ნატალია შალიკაშვილმა დაბეჭდა თავისი უკანასკნელი რომანი - „ლუკმა პურისათვის“, რომელშიც აღწერილია მოსკოვთან ახლოს მდებარე ერთ-ერთ სოფლის მედავითნისა და მისი ოჯახის ცხოვრება. ამ ნაწარმოებმა იმდროინდელი სალიტერატურო კრიტიკის მაღალი შეფასება დაიმსახურა. იწონებდნენ რომანის ენას, კოლორიტურობას და განსაკუთრებით ხაზს უსვამდნენ იმ გარემოებას, რომ მაღალი არისტოკრატიის წარმომადგენელმა მწერალმა ქალმა მოგვითხრო სოფლის ცხოვრებაზე და გამოამჟღავნა იქ მცხოვრები ადამიანების სულის ღრმა ცოდნა. ნატალია შალიკოვა — საქართველოს ბიოგრაფიული ლექსიკონი
შიუთოლუქი

შიუთოლუქი (თურქ. Sütoluk) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 108 კილომეტრში, ხოლო რაიონის ცენტრ პოსოფიდან 27 კილომეტრში. 2019 წლის მონაცემებით სოფელში 91 ადამიანი ცხოვრობს. სოფლის ძველი ისტორიული, ქართული სახელწოდებაა სატყეპელა. ↑ Sütoluk Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof SÜTOLUK Köy Nüfusu (თურქული). ციტირების თარიღი: 28 Nisan 2020. ↑ 2014 Yılı Tao-Klarceti Tarihi Eserleri Araştırma Gezisi Sonuçları (Gürcüce), Tiflis, 2015, s. 188 ISBN 978-9941-0-7362-5. ↑ „სატყეპელა“
თაშქირანი (პოსოფის რაიონი)

თაშქირანი (თურქ. Taşkıran) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 95 კილომეტრში, ხოლო რაიონის ცენტრ პოსოფიდან 14 კილომეტრში. 2019 წლის მონაცემებით სოფელში 86 ადამიანი ცხოვრობს. სოფლის ძველი ისტორიული, ქართული სახელწოდებაა გიორგისუბანი. ↑ Taşkıran Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Taşkıran Köy Nüfusu (თურქული). ციტირების თარიღი: 28 Nisan 2020. ↑ Defter-i Caba-i Eyalet-i Çıldır 1694-1732 (Gürcüce ve Osmanlıca), (Yayıma hazırlayan) Tsisana Abuladze, Tiflis, 1979, s. 304.
თიურქგიოზიუ

თიურქგიოზიუ (თურქ. Türkgözü) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 97 კილომეტრში, ხოლო რაიონის ცენტრ პოსოფიდან 16 კილომეტრში. 2019 წლის მონაცემებით სოფელში 204 ადამიანი ცხოვრობს. სოფლის ძველი ისტორიული, ქართული სახელწოდებაა ბადელა. ↑ Taşkıran Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Türkgözü Köy Nüfusu (თურქული). ციტირების თარიღი: 28 Nisan 2020. ↑ Defter-i Mufassal-i Vilayet-i Gürcistan (Osmanlıca ve Gürcüce), (Yayımlayan) Sergi Cikia, Tiflis, 1941-1958, 3 cilt; III. cilt (1958), s. 450.
ალაბატი (კესონი)

ალაბატი (ოფიციალურად ალაბატის მუნიციპალიტეტი; ტაგალ. Bayan ng Alabat) ― მეხუთე კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 15 936 ადამიანს შეადგენს. მოიცავს 19 ბარანგაის. Alabat Profile at PhilAtlas.com Alabat municipality official page Philippine Census Information Local Governance Performance Management System Alabat Island Tambayan Page ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Alabat, Quezon Climatological Normal Values. Philippine Atmospheric, Geophysical and Astronomical Services Administration. ციტირების თარიღი: 23 September 2018 ↑ Alabat, Quezon Climatological Extremes. Philippine Atmospheric, Geophysical and Astronomical Services Administration. ციტირების თარიღი: 23 September 2018
ატიმონანი

ანტიმონანი (ოფიციალურად ანტიმონანის მუნიციპალიტეტი; ტაგალ. Bayan ng Atimonan) ― პირველი კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 64 260 ადამიანს შეადგენს. მოიცავს 42 ბარანგაის. ვიკისაწყობში არის გვერდი თემაზე: ატიმონანი Atimonan Profile at PhilAtlas.com Official Website of Atimonan Municipal Government Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Atimonan: Average Temperatures and Rainfall. Meteoblue. ციტირების თარიღი: 25 January 2020
უჯურჯა (პოსოფის რაიონი)

უჯურჯა (თურქ. Uğurca) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 86 კილომეტრში, ხოლო რაიონის ცენტრ პოსოფიდან 5 კილომეტრში. 2019 წლის მონაცემებით სოფელში 37 ადამიანი ცხოვრობს. სოფლის ძველი ისტორიული, ქართული სახელწოდებაა ჯაჯუნი. ↑ Uğurca Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Uğurca Köy Nüfusu (თურქული). ციტირების თარიღი: 28 Nisan 2020. ↑ კონსტანტინე მარტვილელი, არტაანის მხარეში, გაზეთი საქართველო, 7 სექტემბერი 1917, № 220.